paragraph_text: Pravac elektronske glazbe poznat i kao EBM, koji je početkom 80tih godina nastao u Belgiji, te se vrlo brzo proširio po underground klubovima diljem Europe i sjeverne Amerike. Možda je nastao i iz revolta prema punku i angloameričkoj Pop glazbi, no svakako je predstavljao nešto potpuno novo i imao prepoznatljiv europski pečat. U početku je bio usko vezan uz techno, no nije doživio niti približno sličnu komercijalizaciju. Zadnjih se godina na top ljestvicama, (Njemačka, Skandinavija) ponekad ipak može pronaći pokoji sastav EBM ili nekog srodnog glazbenog pravca. Početkom 1990-ih pa sve do danas EBM je dio "darkerske" supkulture tj. isključivo se pušta u klubovima koji na programu imaju mračnu plesnu glazbu.